Súradnice: 48°36′59″S 21°15′09″V﻿ / ﻿48,616487°S 21,252576°V﻿ / 48.616487; 21.252576

**Socha Krista Spasiteľa** v Haniske je 5,3 metrov vysoká socha a spolu s **krížovou cestou** sa nachádza v areáli záhrady Farnosti sv. Jána Nepomuckého. Autorom umeleckých diel je sochár Ján Leško. Projekt dal zrealizovať miestny farár ThDr. Jozef Ondovčák, PhD. v roku 2023, kedy bol aj dokončený.

O diele
-------

Socha Krista Spasiteľa v Haniske má 5,3 metra, z toho podstavec meria 0,9 metra. Socha je vyrobená z umelého kameňa, tzv. alabastra, ktorý je zmesou vápenca a živice. Socha je vytvorená ako dutá škrupina, a jej vnútro je vyplnené betónom a železom. Na podstavci je nápis: *,,Poďte ku mne všetci, ktorí sa namáhate a ste preťažení."* Vo vnútri Sochy sú zabetónované časové kapsuly, z ktorých najdôležitejšou je relikvia Svätého Kríža. Zastavenia krížovej cery sú vyrobené z alabastra, rovnakou technológiou ako socha. Podstavce sú bielej farby, sú duté a vyplnené betónom a železom. Obrazy zastavení sú z rovnakého materiálu, ale s pridaným tmavým pigmentom.

Celý projekt realizovala farnosť vo vlastnej réžii, na vlastnom pozemku a financovala ho najmä z vlastných finančných prostriedkov, potom z darov veriacich a pomocou sponzorov. V rámci projektu sa v areáli vytvorila krížová cesta, Socha Krista Spasiteľa a vydláždené Božské srdce s plameňom a nápisom „*Boh tak miloval svet..*." Okolo areálu sa vybudovali chodníky so zámkovou dlažbou, osvetlením a lavičkami na sedenie. Pred vstupmi do areálu je parkovisko pre automobily, stojany na bicykle a verejný vodovod pre osvieženie návštevníkov. Celý projekt sa začal realizovať v roku 2023 a hlavné práce začali začiatkom leta. Umelecké dielo bolo slávnostne odhalené 27. augusta 2023 a požehnal ho Mons. Bernard Bober, košický arcibiskup-metropolita.

O autorovi
----------

*Bližšie informácie v hlavnom článku: Ján Leško*
Autorom sochy a krížovej cesty je sochár, dizajnér a umelec Ján Leško, akademický sochár. Narodil sa v Trebišove, kde žije a tvorí dodnes. Študoval na Vysokej škole výtvarných umení v Bratislave a po skončení štúdia učil na katedre dizajnu Technickej univerzity v Košiciach.

Spolupracuje s rôznymi firmami na Slovensku pri navrhovaní dizajnu výrobkov. Tvorí aj v oblasti architektonického dizajnu, voľnej sochárskej tvorby a venuje aj komornej plastike. V roku 2023 sa stal druhým finalistom súťaže o vyhotovenie súsošia sv. Cyrila, Metoda a Gorazda na Bratislavskom hrade. Jeho sochárske diela zdobia mnohé námestia a budovy na Slovensku (Trebišov, Vranov nad Topľou, Prešov, Slovenské Nové Mesto, Veľké Kapušany, Hlinné, Haniska pri Košiciach).

Fotogaléria
-----------

* Socha KristaSocha Krista
* Socha KristaSocha Krista
* Socha Krista a areálSocha Krista a areál
* Socha Krista v nociSocha Krista v noci
* Krížová cesta v nociKrížová cesta v noci
* Krížová cestaKrížová cesta
* IV. zastavenieIV. zastavenie
* Božské srdceBožské srdce
* Relikvia Sv. Kríža v socheRelikvia Sv. Kríža v soche
* Ján Leško počas práce na socheJán Leško počas práce na soche
* Ján Leško a práce na socheJán Leško a práce na soche
* Práce na sochePráce na soche

Referencie
----------

1. ↑   Nová dominancia obce. *Haniskonoviny* (Haniska: Obecný úrad), 2023-08, roč. 16, čís. 1, 2, s. 16.
2. ↑   *Socha Krista Spasiteľa a Krížová cesta v Haniske*. Košice : Beki Design, 2023. Dostupné online.
3. ↑   *V Haniske otvoria nový areál s krížovou cestou a sochou Krista Spasiteľa* [online]. Tlačová kancelária Konferencie biskupov Slovenska, [cit. 2023-08-27]. Dostupné online.
4. ↑   *Socha Krista Spasiteľa a Krížová cesta v Haniske* [online]. Farnosť Haniska, [cit. 2023-08-27]. Dostupné online.
5. ↑   *Socha Krista Spasiteľa a Krížová cesta v Haniske* [online]. [Cit. 2023-08-30]. Dostupné online.
6. ↑   *Galéria dielo - Leško Ján* [online]. [Cit. 2023-08-27]. Dostupné online.

Externé odkazy
--------------

* Oficiálna stránka Rímskokatolíckej farnosti Haniska - O soche
* Košická arcidiecéza - Socha Krista Spasiteľa a Krížová cesta v Haniske
* Oficiálna stránka obce Haniska